Eng vangin nge C Ronaldo'an Man Utd leh Portugal tan kawr ban tlawn a hak tam zawk? - HUAPZAU\nEng vangin nge C Ronaldo’an Man Utd leh Portugal tan kawr ban tlawn a hak tam zawk?\nPitch chhungah Cristiano Ronaldo’an theihna a neih nasat sia kan hria a, mahse, eng vanga kawr ban tlawn (long sleeves) ngawt ha thin nge a nih tih erawh kan hre kher lo maithei?\nManchester United leh Portugal forward C Ronaldo hian kawr ban bul aiin kawr ban tlawn a ha tam zawk tih chu kan hre fur ang. Nipui (summer), temperature san lai pawhin kawr ban tlawn tho hi a inbel chang a awm fo mai.\nGoal chuan C Ronaldo’an kawr ban tlawn a hak thin chhan ni thei an tarlang a, kan rawn thai lang ve leh zuai dawn a ni.\nOfficial takin C Ronaldo’an kawr ban bul aia kawr ban tlawn a thlan chhan hi a awm lova, mahse, sawifiahna tamtak a awm thei ngei ang.\nA hmasa berah chuan kawr ban tlawn a hak chhan nia lang thei pakhat chu kawr ban tlawn hian mi a tuam lumin, mi a veng ve thei, a bik takin thlasik lai vel hi chuan a tangkai tak zet. C Ronaldo hi Europe club tan chauh football a khel thin a, thlasik thla hrim hrim a nih tawh hi chuan a vawtna thei em em a. A bik takin United Kingdom (England) hi a vawt zual em em a ni. Hei vang hian player te tan kawr ban tlawn hak chu a tha em em a, khawvawt lakah a veng ve a ni.\nMahse, a pawimawh lai ber chu Cristiano Ronaldo hian khaw awm dan (weather) avangin kawr ban tlawm hi a inbel kher lo tih a chiang. Euro 2020 khelh hun lai vel kha khawlum vang lai tak (summer month) a ni.\nChhan dang awm leh thei chu, C Roanldo hian kawr ban tlawn hak hi ama hriat ve na (signature) atan hian a hmang ve a niang pawh a tih theih.\nDavid Beckham pawh football a khelh lai khan kawr ban tlawn ngawt a ha thin a, chutiang bawkin Fernando Torres pawhin a ha ve bawk.\nEuro 2020-ah khan C Ronaldo chuan kar ban bul a ha leh hlauh mai. Kha tih lai khan group stage match German nen a inhmachhawn a, first half-ah kawr ban tlawn ha in, second half-ah erawh kar ban bul a rawn ha leh daih mai.\nKha match an khelh lai vel kha a lum vang lai tak a ni a, 30 degree celcius lai maia lum a ni. C Ronaldo chuan a lum lutuk avangin kawr ban bulah a thlak pawh a ni thei.\nEuro 2004 leh World Cup 2006-ah khan C Ronaldo chuan kawr ban tlawn inbelin, mittui nen tournament a khar a nih kha. Hei vang hi a ni chek ang, Tournament dang kum 2 chhung chu kawr ban bul ha in, Euro 2021 ah pawh khan kawr ban bul a rawn hak leh avang khan a ni maithei, Euro 2021 Semi final-ah an tla leh ta a ni.\nKawr ban bul ai kawr ban tlawn hak chu a vanneih pui zawk a ni thei mai ang em?\nPrevious: Neymar Dream XI-ah Real Madrid player 5 lai an tel a, Luis Suarez erawh a tello\nNext: Thil pakhat vangin Paul Pogba’an Manchester United lama awm a duh rih – Report